Ένα υπέροχο σπίτι σε τοποθεσία μαγευτική.
Ιδανικο για ήσυχες και ποιοτικές διακοπές.
Το σπίτι είναι ευρύχωρο και πεντακάθαρο, διακοσμημένο προσεκτικά με έντονο το Κυκλαδίτικο χρώμα, εξοπλισμένο άριστα με όλες τις οικιακές συσκευές.
Η ιδιωτική πισίνα είναι μεγάλη, πεντακάθαρη και προσφέρεται για κολύμβηση ακόμα και το βράδυ μιας και ο χώρος φωτίζεται άριστα. Ήταν η χαρά των παιδιών μας που κυριολεκτικά την απόλαυσαν.
Η πρόσβαση στη χώρα και το Μπατσί είναι σχετικά εύκολη με αυτοκίνητο και το οδικό δίκτυο πολύ καλό. Πολύ ωραίες και οι παραλίες Αποθήκες και Χαλκολιμνιώνας που βρίσκονται σε πολύ κοντινή απόσταση από το σπίτι.
Οι διακοπές μας στο σπίτι μας έμειναν αξέχαστες και σίγουρα θα προτείναμε το σπίτι ανεπιφύλακτα για στιγμές ιδιωτικής χαλάρωσης και ξεκούρασης.